Grootste winkelsentrum in Afrika binnekort oop‘n Voorstel van hoe die Mall of Africa gaan lyk wanneer dit klaar gebou is. Foto: Facebook via Mall of Africa Die Mall of Africa, die grootste winkelsentrum in die suidelike halfrond wat in ŉ enkelfase ontwikkel is, open einde April. Dié winkelsentrum spog met verskeie luukse internasionale en plaaslike handelsmerke, restaurante en winkels en beloof ŉ inkopie-ervaring soos min. Dié winkelsentrum, in die omgewing van Waterfall City in Midrand, spog met ŉ vloeroppervlak van 131 000m² en open amptelik op 28 April sy deure. Die winkelsentrum word ontwikkel deur die Atterbury Eiendomsgroep. Die argitektoniese voorkoms van die winkelsentrum is geïnspireer deur verskeie geologiese kenmerke en landskappe in Afrika. Mall of Africa gaan meer as 300 winkels hê om van te kies en te keur, met ŉ groot verskeidenheid plaaslike en internasionale handelsmerke wat ŉ wye gehoor sal trek. Van die internasionale handelsmerke sluit in H&M, Zara, Hamleys, Cotton On en Forever 21. Gewilde handelsmerke soos Forever New, River Island, Mango en Versace is ook van die winkels waarna inkopiegangers kan uitsien. Behalwe vir klerewinkels, gaan Mall of Africa ook eersteklas vermaak en restaurante bied. Handelsmerke wat plaaslike voorkom sluit Adidas, Ackermans, Converse, Diesel en Edgars. Kyk hier na die spesifikasies van die winkelsentrum: Besoek Mall of Africa se webwerf en Facebook-blad.